
BIROULUI PERMANENT

AL

CAMEREI DEPUTAŢILOR



Vă înaintăm, alăturat, Raportul comun suplimentar asupra propunerii legislative privind completarea Legii nr.489/2006 privind libertatea religioasă şi regimul general al cultelor transmisă, pentru dezbatere în fond, Comisiei juridice, de disciplină şi imunităţi şi Comisiei pentru drepturile omului, culte şi problemele minorităţilor naţionale, cu adresa nr. Pl-x  657 din  22  noiembrie 2011.
În raport cu  obiectul şi conţinutul său, proiectul de lege face parte din categoria legilor organice.

                VICEPREŞEDINTE,                                  PREŞEDINTE,

                 Florin IORDACHE                                     Nicolae PĂUN

RAPORT  COMUN  SUPLIMENTAR
asupra  

propunerii legislative privind completarea Legii nr.489/2006 privind libertatea religioasă şi regimul general al cultelor
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi şi Comisia pentru drepturile omului, culte şi problemele minorităţilor naţionale au fost sesizate spre dezbatere, în fond, cu propunerea legislativă privind completarea Legii nr.489/2006 privind libertatea religioasă şi regimul general al cultelor, trimisă Comisiei juridice, de disciplină şi imunităţi cu adresa nr.Plx.657 din 22 noiembrie 2011, înregistrată cu nr. 31/1117 din 23 noiembrie 2011 şi Comisiei pentru drepturile omului, culte şi problemele minorităţilor naţionale cu adresa nr. Pl x. 657 din 22 noiembrie 2011, înregistrată cu nr.25/690 din 23 noiembrie 2011.

Potrivit prevederilor art. 75 din Constituţia României, republicată, şi ale art.92 alin. (9) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră  sesizată, a respins propunerea legislativă în şedinţa din 14 noiembrie 2011.

Consiliul Legislativ a avizat favorabil iniţiativa legislativă, conform avizului nr.781 din 11 iulie 2011.

Guvernul  nu susţine adoptarea iniţiativei legislative, conform punctului de vedere  transmis prin adresa nr.1840/DPSG din 11.08.2011.

Prin adresa cu nr. 5668 din data de 24 septembrie 2012, Guvernul a transmis un nou punct de vedere, prin care nu susţine adoptarea propunerii legislative.

Comisia pentru buget, finanţe şi bănci a avizat negativ propunerea legislativă, cu unanimitate de voturi, în şedinţa din 20 decembrie 2011, conform adresei cu nr.22/206 din 25 mai 2011.

Propunerea legislativă supusă dezbaterii are ca obiect de reglementare  completarea Legii nr.489/2006 privind libertatea religioasă şi regimul general al cultelor, prin introducerea unui nou articol, care să reglementeze alocarea sumelor de la bugetul de stat, organismelor naţionale de conducere ale cultelor religioase care, la rândul lor, să le redistribuie către parohiile din teritoriu.
În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi au examinat propunerea legislativă în şedinţa din 7 iunie 2011. Din numărul total de 23 de  membri ai Comisiei juridice, de disciplină şi imunităţi au participat la şedinţă  22 deputaţi.
Membrii Comisiei pentru drepturile omului, culte şi problemele minorităţilor naţionale au examinat iniţiativa legislativă în şedinţa din 21 decembrie 2011. Din numărul total de 13 membri ai Comisiei pentru drepturile omului, culte şi problemele minorităţilor naţionale au participat la şedinţă 12 deputaţi. 
La şedinţele comisiilor a  participat, în calitate de invitat, dl. Adrian Lemeni, Secretar de stat la Secretariatul de Stat pentru Culte. 

În urma dezbaterilor, membrii celor două comisii, sesizate în fond, au hotărât, cu majoritate de voturi (1 vot împotrivă), să propună plenului Camerei Deputaţilor, spre dezbatere şi adoptare, Raportul de respingere a propunerii legislative privind completarea Legii nr.489/2006 privind libertatea religioasă şi regimul general al cultelor, întrucât sprijinul financiar - pe care statul îl asigură cultelor religioase recunoscute din România în conformitate cu prevederile Ordonanţei Guvernului nr.82/2001 şi nu prin Legea-cadru nr.489/2006 - se aprobă anual, prin legea bugetară  şi se regăseşte în bugetul Secretariatului General al Guvernului, respectiv în bugetul Secretariatului de Stat pentru Culte, în calitate de ordonator terţiar de credite.
În şedinţa din data de 13 iunie 2012, în temeiul art. 70 din Regulamentul Camerei Deputaţilor, republicat, s-a hotărât retrimiterea propunerii legislative la Comisii, în vederea examinării şi depunerii unui nou raport.

În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii celor două Comisiei au examinat propunerea legislativă în şedinţa din 25 septembrie 2012. 

La şedinţa comună a celor două Comisii au fost prezenţi 18 deputaţi din numărul total de 23 membri ai Comisiei juridice, de disciplină şi imunităţi şi 7 deputaţi din numărul total de 8 membrii ai Comisiei pentru drepturile omului. 

În urma dezbaterii celor două Comisii sesizate în fond, au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, menţinerea raportului iniţial şi propune plenului  Raportului de respingere a propunerii legislative privind completarea Legii nr. 489/2006 privind libertatea religioasă şi regimul general al cultelor, pentru aceleaşi considerente.
În raport de obiectul şi conţinutul său, propunerea legislativă face parte din categoria legilor organice.

     VICEPREŞEDINTE,   



PREŞEDINTE,          
           

                 Florin IORDACHE                                       
 Nicolae PĂUN

          SECRETAR,


              
  SECRETAR,

 Gabriel ANDRONACHE


 
Sergiu ANDON

Consilier parlamentar,







Şef birou,

Iuliana Fuiorea

